paragraph_text: Kraljevske oružane snage Maroka (ara. القوات المسلحة الملكية المغربية; fra. Forces armées royales) je službeni naziv za oružane snage Kraljevine Maroko koje služe zaštiti njenog suvereniteta i neovisnosti. Oružane snage se sastoje od kopnene vojske, zračnih snaga, ratne mornarice i kraljevske garde. Kopnena vojska raspolaže sa 175.000 vojnika dok u slučaju rata može osigurati dodatnih 150.000 rezervista uključujući 20.000 regularnih članova žandarmerije i 30.000 pomoćnih snaga.